# Colonia

### Izvor: Wikipedija

Colonia je naziv popularne hrvatske glazbene grupe iz Vinkovaca. Nastala je kao plod suradnje Borisa i Tomislava, radijskih voditelja i producenata, i Ire, koja im je pjevala vokale pri snimanju reklama i džinglova. Ime Colonia potječe od rimskog naziva za Vinkovce, grad u kojem su odrasli Boris i Tomislav.

Za dance glazbu su se opredijelili zato što su i Boris i Tomislav radili kao DJ-evi po clubovima, pa su dobro znali što ta vrsta glazbe znači ljudima željnim ritma i plesa.

Prvi album proda je u 36 tisuća primjeraka, drugi u 42, a treći premašuje 60 tisuća primjeraka.

## [uredi] Ira

Indira (Ira) Vladić-Mujkić je pjevačica grupe i obrazovani glazbenik.

Ira se rodila 15. rujna 1973. godine u Županji, od oca Franja i majke Ismete. Igru klikera s dječacima prekinula je kad je s tek navršenih devet godina pošla u muzičku školu "Srećko Albini" u Županji, gdje je ostala punih šest godina.

U dvanaestoj godini postaje član županijskog orkestra limene glazbe, gdje punih 13 godina svira klarinet. U osmom razredu osnovne škole osniva band s četiri drugarice - "Zauvijek mladi". Band se uskoro raspada i slijede godine njezina lutanja po raznim grupama.

U jesen 1993. zapošljava se u Županijski ured za opću upravu, gdje je provela četiri godine radeći po osam sati dnevno i pokušavajući da zaradi što više novca, koji bi uložila u glazbu. Tada se na pragu njezinog doma pojavljuje Boris i predlaže joj da pjeva u bandu koji još nema ni ime, ali on je siguran da će postići uspjeh...

## [uredi] Boris

Boris Đurđević je autor sviju tekstova i glazbe, а zajedno s Tomislavom radi i aranžmane. Rođen je 15. ožujka 1973. godine u Vinkovcima.

Prvi band je osnovao s društvom iz škole. Uz pomoć računala i klavijatura sklada svoje prve pjesme. Bila je to rap glazba glupih tekstova. Krajem osamdesetih i početkom devedesetih godina, sa svoja dva najbolja druga osniva novu grupu i snima pet demo kaseta disco glazbe, koje ne nalaze svjetlost dana, jer disco više nije u modi - nastupa vrijeme hausa.

Krajem 1993. godine, Boris se vraća u rodne Vinkovce i počinje raditi na VFM radiju i kao DJ i producer. Zahvaljujući tom poslu, upoznaje Iru i Tomislava. U studiju CBS snima svoj prvi single "Nek vatre gore sve" koji se počinje vrtiti po svim radio stanicama i dovodi ga do sklapanja ugovora s diskografskom kućom CBS. Osniva Coloniu.

## [uredi] Tomislav

Tomislav Jelić (umjetnički DJ Kameny) ključna je osoba za žive nastupe Colonije, radi na aranžmanima za pjesme i glavna je osoba za kontakt s javnošću. Rođen je 2. svibnja 1973. godine u Vinkovcima.

Više godina radio je u diskotekama kao DJ i u Radiju VFM iz Vinkovaca u kojem je upoznao Borisa i Iru.

## [uredi] Diskografija

- "Vatra i led", (Crno Bijeli Svijet, 1997.)
- "Ritam ljubavi", (Crno Bijeli Svijet, 1999.)
- "Jača nego ikad", (Crno Bijeli Svijet, 2000.)
- "Milijun milja od nigdje", (Croatia Records, 2001.)
- "The best of Volume 1", (Croatia Records, 2001.)
- "Izgubljeni svijet", (Croatia Records, 2002.)
- "Dolazi oluja", (Croatia Records, 2003.)
- "Najbolje od svega", (Menart Records, 2005.)
- "Gold edition", (Menart Records, 2006.)
- "Do kraja", (Menart Records, 2006.)

## [uredi] Vanjske poveznice

Colonia - službeni homepage

Dobavljeno iz "http://hr.wikipedia.org../../../c/o/l/Colonia.html"

Kategorija: Hrvatski glazbeni sastavi

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Deutsch
- English
- Српски / Srpski